આજકાલ અનેક અધિકારીઓના હાથમાં આવી કોઇ ને કોઇ ગ્રહના નંગની વીંટી જોવા મળે છે. રાજ્યના મુખ્ય સચિવ જી.આર.અલોરિયા પણ જમણા હાથમાં બે વીંટી પહેરે છે. જ્યારે નાણા વિભાગના અધિક મુખ્ય સચિવ જે.એન.સિંગ પણ જમણા હાથની ત્રીજી આંગળીમાં સિંદૂર કલરની વીંટી પહેરે છે. એક અધિકારીના કહેવા પ્રમાણે મુખ્ય સચિવપદે અલોરિયા પછી સિંગનો જ નંબર માનવામાં આવે છે. અલોરિયા ૨૦૧૬ની મધ્યમાં જ નિવૃત્ત થશે. જો કે તે પહેલાં મુખ્ય સચિવ ન બની શકનારા એસ.કે.નંદા આ માસના અંતમાં સેવાનિવૃત્ત થશે. તેઓ પણ પોતાના હાથમાં ગ્રહ ન નડે તે માટે જ્યોતિષની સલાહ પ્રમાણે વીંટી પહેરે છે.